CELEX: 22018D1804
Language: el
Date: 2016-12-02 00:00:00
Title: Απόφαση της Μεικτής Επιτροπής του ΕΟΧ αριθ. 244/2016, της 2ας Δεκεμβρίου 2016, για την τροποποίηση του παραρτήματος XΙΙΙ (Μεταφορές) της συμφωνίας για τον ΕΟΧ [2018/1804]

22.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 296/37
               
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ αριθ. 244/2016
         της 2ας Δεκεμβρίου 2016
         για την τροποποίηση του παραρτήματος XΙΙΙ (Μεταφορές) της συμφωνίας για τον ΕΟΧ [2018/1804]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία 2011/76/ΕΕ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2011, για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Επομένως, το παράρτημα XIII της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το σημείο 18α (οδηγία 1999/62/ΕΚ του Ευρωπαϊκού Κοινοβουλίου και του Συμβουλίου) του παραρτήματος XIII της συμφωνίας για τον ΕΟΧ τροποποιείται ως εξής:
            
                        1.
                     
                     
                        Προστίθεται η ακόλουθη περίπτωση:
                        
                                    «—
                                 
                                 
                                    
                                       32011 L 0076: Οδηγία 2011/76/ΕΕ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2011 (ΕΕ L 269 της 14.10.2011, σ. 1).»
                                 
                              
                  
                        2.
                     
                     
                        Τα στοιχεία δ) και ε) αντικαθίστανται από το ακόλουθο κείμενο:
                        
                                    «ε)
                                 
                                 
                                    Στο άρθρο 7θ παράγραφος 2 προστίθενται τα ακόλουθα εδάφια:
                                    “Όσον αφορά τις ρυθμίσεις περί διοδίων στο διευρωπαϊκό οδικό δίκτυο σε άλλα μέρη της Νορβηγίας εκτός της νοτιοανατολικής Νορβηγίας, το ισχύον επίπεδο εκπτώσεων ή μειώσεων διοδίων για συχνούς χρήστες μπορεί να εφαρμοστεί στις ρυθμίσεις περί διοδίων που έχουν ήδη θεσπιστεί την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 129/2012 της 13ης Ιουλίου 2012 (2), υπό την προϋπόθεση ότι το μερίδιο της διεθνούς κυκλοφορίας των βαρέων φορτηγών οχημάτων στο σχετικό δίκτυο υποδομής είναι μικρότερο από το 30 %.
                                    Όσον αφορά τις ρυθμίσεις περί διοδίων που θεσπίζονται μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 129/2012, οι εκπτώσεις ή μειώσεις διοδίων για συχνούς χρήστες επιτρέπεται να υπερβούν το επίπεδο που καθορίζεται στο άρθρο 7θ παράγραφος 2 στοιχείο γ) της παρούσας οδηγίας, υπό την προϋπόθεση ότι:
                                    
                                                —
                                             
                                             
                                                το μερίδιο της διεθνούς κυκλοφορίας των βαρέων φορτηγών οχημάτων στο σχετικό δίκτυο υποδομής δεν υπερβαίνει το 5 %,
                                             
                                          
                                                —
                                             
                                             
                                                το επίπεδο τέτοιων εκπτώσεων ή μειώσεων δικαιολογείται από συγκεκριμένες περιστάσεις, ιδίως όταν το σχετικό δίκτυο υποδομής αποτελείται από γέφυρες ή σήραγγες προς αντικατάσταση οχηματαγωγού.
                                             
                                          
                                       (2)  ΕΕ L 309 της 8.11.2012, σ. 8.”»"
                        
                                 
                              
                           (2)  ΕΕ L 309 της 8.11.2012, σ. 8.”»"
                        
                     
                  
                        3.
                     
                     
                        Το στοιχείο στ) αναριθμείται ως στοιχείο δ), και η φράση «7 παράγραφος 9» του εν λόγω στοιχείου αντικαθίσταται από τη φράση «7 παράγραφος 1».
                     
                  
         
            Άρθρο 2
            Τα κείμενα της οδηγίας 2011/76/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 3 Δεκεμβρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ1 (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 2 Δεκεμβρίου 2016.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Bergdís ELLERTSDÓTTIR
            
         
         
            (1)  ΕΕ L 269 της 14.10.2011, σ. 1.
         
            (*1)  Δεν έχουν αναφερθεί συνταγματικές απαιτήσεις.
      
      
         
            Δήλωση των κρατών της ΕΖΕΣ
            
               στην απόφαση της Μεικτής Επιτροπής του ΕΟΧ αριθ. 244/2016 για την ενσωμάτωση της οδηγίας 2011/76/EΕ στη συμφωνία για τον ΕΟΧ
            
            Η ενσωμάτωση του άρθρου 2 στοιχείο β), του άρθρου7γ, του άρθρου 7στ παράγραφοι 4 και 5, του άρθρου 7ζ παράγραφος 1 σημείο iv), του άρθρου 7η παράγραφοι 3 και 4, του άρθρου 7θ παράγραφος 1, του άρθρου 7ι παράγραφοι 3 και 4, του άρθρου 11 παράγραφος 1 στοιχεία α) και δ) και των παραρτημάτων IIIα και IIIβ της οδηγίας 1999/62/EΚ του Ευρωπαϊκού Κοινοβουλίου και του Συμβουλίου της 17ης Ιουνίου 1999 περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (1), όπως τροποποιήθηκε από την οδηγία 2011/76/EΕ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2011 για την τροποποίηση της οδηγίας 1999/62/EΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής (2), στη συμφωνία για τον ΕΟΧ δεν θίγει το πεδίο εφαρμογής της συμφωνίας για τον ΕΟΧ.
            
               (1)  ΕΕ L 187 της 20.7.1999, σ. 42.
            
               (2)  ΕΕ L 269 της 14.10.2011, σ. 1.